Reggeli Istentisztelet
Pünkösd utáni 12. vasárnap – 2026. augusztus 16. – Az Úr nem kézzel festett képének átvitele, Diomédész vértanú – Az Istenszülő elszenderülésének utóünnepe
Kezdő áldás
Dicsőség a szent, egyvalóságú, elevenítő és feloszthatatlan Háromságnak, az Atyának és Fiúnak és Szentléleknek, mindig, most és mindenkor és örökkön örökké.
Amen.
Dicsőség a magasságban Istennek, / békesség a földön és jóakarat az embereknek! (Háromszor)
Uram nyisd meg ajkaimat, / és szám a te dicséretedet fogja hirdetni! (Kétszer)
3. Zsoltár
Uram, mennyire megsokasodtak, kik engem szorongatnak. / Sokan támadnak ellenem. - Sokan mondják lelkemnek: / nincs neki szabadulása az ő Istenében. - Te pedig Uram, én oltalmazóm vagy; / én dicsőségem, ki fölemeled fejemet. - Szómmal az Úrhoz kiáltottam; / és meghallgatott engem az ő szent hegyéről. - Én szenderegtem, és mély álomban voltam, / és fölkeltem, mert az Úr megtartott engem. - Nem félek az engem környező nép ezreitől; / kelj föl Uram, szabadíts meg engem, én Istenem! - Mert te verted meg mind, kik ok nélkül ellenkeztek velem; / a bűnösök fogait összetörted. - Az Úré a szabadítás, / és népeden a te áldásod. - Én szenderegtem és mély álomban voltam, / és fölkeltem, mert az Úr megtartott engem. 
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békességi ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Isten az Úr…
Isten az Úr és megvilágosít minket, áldott, aki az Úr nevében jő!
3. hang
Isten az Úr és megvilágosít minket, áldott, aki az Úr nevében jő! 
Előversek. 1. Adjatok hálát az Úrnak, mert jó, mert irgalma örökkévaló!
2. A pogányok mind körülvettek engem, de az Úr nevében visszavertem őket.
3. Az Úr műve ez, és csodálatos a mi szemünkben.
Tropárok
3. hang (157. oldal)
Vigadjanak a mennyeiek és örvendezzenek a földiek, / mert az Úr a maga jobbjával új birodalmat teremtett nekünk, / és legyőzvén a halált, a holtak elseje lőn, / ki a pokol mélységéből kiszabadított minket, /’ és a világnak gazdag kegyelmet ajándékozott!
Dicsőség… 2. hang (274. oldal)
A te szent képed előtt meghajlunk, Jóságos, / kérvén bűneink bocsánatát, Krisztus Istenünk, / mert önként kegyeskedtél testileg a keresztre fölmenni, / hogy szabadítsd meg, kiket alkottál, az ellenség rabságából. / Miért hálásan kiáltjuk néked: / Mindeneket örömmel betöltöttél, Üdvözítőnk, /’ eljövén a világot üdvözíteni!
Most és… 1. hang (823. oldal)
Szülésedben a szüzességet megőrizted, / halálodban pedig a világot el nem hagytad; / mert anyja lévén az életnek, átköltöztél az életre, / és imádságaiddal megmented /’ az örök haláltól a mi lelkünket.
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert tied a hatalom, tied az ország, az erő és a dicsőség most és mindenkor, és örökkön örökké. 
Amen.
Kathizmálionok
3. hang (151. oldal)
Krisztus feltámadt halottaiból / a halottak zsengéje, a teremtmények első szülötte / és minden létezők Alkotója, / ki a megsérült emberi természetet önmagában megújítá, / hogy a halál többé ne uralkodjék rajta, /’ mert a mindenek királya megtörte az ő hatalmát.
Dicsőség…
Ki a testi halált megízlelted, Urunk, / föltámadásod által megszüntetted a halál borzalmát, / és az embert vele szemben megerősítetted. / Az ősi átok gyalázatát eltörölted. /’ Életünk forrása, Urunk, dicsőség néked.
Most és… Mintadallam
A te szüzességed szépségén / és szeplőtelen tisztaságodon / elcsodálkozván Gábor arkangyal fölkiáltott hozzád, Istenszülő: // Minő méltó dicsőítést zengjek neked? / Ó minek nevezzelek téged? / Valóban töprengek és félve rettegek, // de mennyei küldetésem szerint így kiáltok fel hozzád: /’ Üdvözlégy, Malaszttal teljes!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökkön örökké. 
Amen.
Kathizmálionok
3. hang Mintadallam (152. oldal)
Változhatatlan Istenséged / és önkéntes kínszenvedésedtől, Uram, / megrémült a pokol és magában így zokogott: // Rettegek Istenséged örökéletű személyétől, / látom a Láthatatlant, mint üldöz engem; // azért az én hatalmamban levők is kiáltják: // Dicsőség Krisztus, a te feltámadásodnak!
Dicsőség... Mintadallam
Fölfoghatatlan megfeszíttetésedet / és kifejezhetetlen föltámadásodat áldjuk, mi hívek, / mint kimondhatatlan titkot, // mert ma a halál és pokol foglyul esett, / az emberiség pedig halhatatlanságba öltözködött, // azért hálatelten kiáltunk: // Dicsőség a te föltámadásodnak, Krisztusom!
Most és... Mintadallam
A Fölfoghatatlant és Leírhatatlant, / a láthatatlan Atyával és Szentlélekkel egylényegűt, / titokzatos módon szíved alá rejtetted, Istenszülő, // a háromságban egységes és változhatatlan Istenséget. / Megtanultuk szülésedet a világban dicsőíteni, // azért hálatelten kiáltunk föl hozzád: // Üdvözlégy, Malaszttalteljes!
Föltámadási magasztaló ének
(27. oldal)
Elővers: Áldott vagy te, Uram, / taníts meg engem / a te igazságaidra! (Zsolt 118,2)
Az angyalok gyülekezete elámult, / látván, hogy te, Üdvözítőnk, / a holtak közé számíttatol, / s hogy a halál erejét megtörted, / s Ádámot is / magaddal fölemelted, / s a pokoltól /’ megszabadítottál mindenkit.
Miért vegyítitek / bánatos könnyekkel / a drága kenetet, ó tanítványok? / Hisz a síron tündöklő angyal / a kenethozó asszonyoknak kijelenté: / Lássátok az üres sírboltot / és értsétek meg, / hogy az Üdvözítő /’ föltámadt a sírból!
Korán reggel / a kenethozók könnyezve / siettek a te sírodhoz, / de eléjük állt az angyal és örvendezve mondá: / A kesergés ideje elmúlt, ne sírjatok, / de a föltámadást /’ az apostoloknak hirdessétek!
A kenethozó asszonyok / eljövén a te sírodhoz, Üdvözítőnk / és siránkozának, / az angyal pedig szólván hozzájuk mondá: / Mit keresitek az élőt a holtak között? / Ő mint Isten, /’ föltámadt a sírból.
Dicsőség... 
Imádjuk az Atyát, / a Fiút és a Szentlelket, / az egyvalóságú / Szentháromságot, / a szeráfokkal kiáltván föl: /’ Szent, szent, szent vagy, Uram!
Most és… 
Életadót szülvén, ó Szűz, / Ádámot a bűntől megtisztítottad, / s Évának gyötrelem helyett / örömet ajándékoztál, / az élettől elesetteket pedig arra / ismét méltókká tette /’ a tőled megtestesült /’ igaz Istenember.
Alleluja, / alleluja, alleluja, / dicsőség néked Isten!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert megszenteltetett és megdicsőíttetett a te legdrágább és fölséges neved, Atya és Fiú és Szentlélek, most és mindenkor és örökkön örökké. 
Amen.
Ipákoj
A tekintetre csodálatos, / beszédére nézve örömet szerző, tündöklő angyal / a kenethozó asszonyokhoz ekképpen szólott: / Miért keresitek ti a holtak között azt, aki él? / Föltámadt ő, és kiüresítette a sírokat. / Értsétek meg, hogy az enyészet megváltoztatója változhatatlan, / és mondjátok az Istennek: / Mely rettenetesek a te műveid Uram, / mert üdvözítetted az emberi nemet!
Evangélium
Figyelmezzünk! Békesség † mindnyájatoknak! Bölcsesség, figyelmezzünk!
Prokimen, 3. hang: Mondjátok a pogányok között, / hogy az Úr országol, / ki összeszerkeszté a föld kerekségét, mely nem fog ingani. (Zsolt 95,10)
Könyörögjünk az Úrhoz!
Uram, irgalmazz!
Mert szent vagy te, mi Istenünk, és a szentekben nyugszol, és téged dicsőítünk, Atya és Fiú és Szentlélek, most és mindenkor és örökkön örökké!
Amen.
Minden lélek dicsérje az Urat! (Zsolt 150,6).
Minden lélek dicsérje az Urat!
Hogy a szent evangélium meghallgatására méltónak találtassunk, békességben könyörögjünk az Úrhoz!
Uram, irgalmazz, irgalmazz!
Békesség mindnyájatoknak!
És a te lelkednek, lelkednek!
Bölcsesség, igazhívők, hallgassuk a szent evangéliumot! Szent N. evangéliumának olvasása.
Dicsőség néked, Uram, dicsőség néked!
Figyelmezzünk!
(Evangélium-olvasás)
Dicsőség néked, Uram, dicsőség néked!
Látván Krisztus föltámadását, az egyedül bűnnélküli Úr Jézust imádjuk. Kereszted előtt leborulunk, Krisztus, és szent föltámadásodat énekeljük és dicsőítjük, mert te vagy a mi Istenünk és kívüled mást nem ismerünk, a te nevedet nevezzük. Jertek, minden hívek, hajoljunk meg Krisztus szent föltámadásának, mert íme, Kereszt által lőn az egész világ öröme. Mindenkor áldva az Istent, énekeljük az ő feltámadását, mert a megfeszíttetést elszenvedvén, halállal megrontotta a halált.
50. zsoltár
Könyörülj rajtam, Isten, / a te nagy irgalmasságod szerint, / és könyörületed sokasága szerint töröld el gonoszságomat! / Moss meg engem mindinkább gonoszságomból, / és bűnömtől tisztíts meg engem! / Mert elismerem gonoszságomat, / és bűnöm előttem van mindenkor. / Egyedül ellened vétettem, / és gonoszt előtted cselekedtem, / hogy igaznak bizonyulj igéidben, / és győztesnek ítéletedben. / Mert íme, vétekben fogantattam, / és bűnökben fogant engem anyám. / Mert íme, az igazságot szereted, / a te bölcsességed titkos és elrejtett dolgait kinyilatkoztattad nekem. / Hints meg engem izsóppal, és megtisztulok, / moss meg engem, és a hónál fehérebb leszek! / Add, hogy örömöt és vigasságot halljak, / és örvendezzenek megalázott csontjaim! / Fordítsd el orcádat bűneimről, / és töröld el minden gonoszságomat! / Tiszta szívet teremts bennem, ó Isten, / és az igaz lelket újítsd meg benső részeimben! / Ne vess el engem színed elől, / és Szent Lelkedet ne vedd el tőlem! / Add vissza nekem üdvözítésed örömét, / és uralkodó lélekkel erősíts meg engem! / Megtanítom útjaidra a gonoszokat, / és az istentelenek hozzád térnek. / Szabadíts meg engem a vérbűntől, Isten, üdvösségem Istene, / és nyelvem magasztalni fogja a te igazságodat! / Uram, nyisd meg ajkaimat, / és szám a te dicséretedet fogja hirdetni! / Mert ha kedvelnéd, áldozatot adtam volna, / de az égőáldozatokban nem telik kedved. / Áldozat Istennek a töredelmes lélek, / a töredelmes és alázatos szívet, ó Isten, nem veted meg. / Tégy jót, Uram, jóakaratodból Sionnal, / hogy felépüljenek Jeruzsálem kőfalai! / Akkor veszed kedvesen az igazság áldozatát, / az ajándékot és égőáldozatokat, / akkor tesznek oltárodra borjakat.
Evangélium-csókolási sztichirák
Dicsőség… 6. hang
Szent apostolaidnak imádságai által, / irgalmas Urunk, /’ tisztíts meg minket a mi bűneink sokaságától!
Most és… 6. hang
A legszentebb Istenszülőnek imádságai által, / irgalmas Urunk, /’ tisztíts meg minket a mi bűneink sokaságától!
Könyörülj rajtam, Isten, a te nagy irgalmasságod szerint, és könyörületed sokasága szerint töröld el gonoszságomat! 6. hang
Föltámadt Jézus a sírból, / mint előre megmondá, / adván nekünk örök életet /’ és gazdag kegyelmet.
Ekténia
Üdvözítsd, Isten, a te népedet és áldd meg örökségedet, látogasd meg világodat kegyelmeddel és irgalmasságoddal, emeld fel az igazhitű kereszténység hatalmát, küldd le reánk a te bőséges malasztodat, a mi legtisztább Királynénk, az Istenszülő és mindenkorszűz Máriának könyörgései által, a te drága és elevenítő keresztednek erejével, a tiszteletreméltó testnélküli mennyei erőknek oltalma által, a tisztes és dicső próféta, előkövet és keresztelő Jánosnak, a szent nevezetes és minden dicséretre méltó apostoloknak, szent atyáink, az egész egyház nagy tanítói és püspökeinek: Nagy Bazil, Gergely a hittudós, Aranyszájú Jánosnak, Atanáz és Cirillnek, és a liceabeli myrai főpüspök, csodatevő Szent Miklós atyánknak; a szent és jó győzelmű vértanúknak, szentéletű és isteni ihletésű atyáinknak, barlanglakó Antal és Teodóznak, szent N.-nek, kinek ma emlékét ünnepeljük, és minden szentjeidnek közbenjárása által, kérünk téged, nagyirgalmú Urunk, hallgass meg minket, hozzád esedező bűnösöket, és könyörülj rajtunk!
Uram, irgalmazz! Uram, irgalmazz! Uram, irgalmazz!
Uram, irgalmazz! (hatszor)
Uram, irgalmazz! Uram, irgalmazz! Uram, irgalmazz!
A te egyszülött Fiadnak irgalma, könyörülete és emberszeretete által, kivel áldott vagy, legszentebb jóságos és elevenítő Lelkeddel együtt most és mindenkor és örökkön örökké.
Amen.
Kánon – Katavászia
Az Istenszülőé
4. hang (43. oldal)
I. Fölnyitom az én számat / és betelik ihletéssel, / és dicsőítő éneket hangoztatok neked, ó Anyakirálynő, / és fényesen ünnepelve téged, /’ örömmel hirdetem a te csodáidat.
III. A te magasztalóidat Istenszülő, / ki a kegyelem élő és kiapadhatatlan forrása vagy, / egy énekkarba összegyűjtvén, / lelkileg erősítsd meg, / és a te mennyei dicsőségedben /’ hervadhatatlan koszorúkkal jutalmazd!
Konták, ikosz
2. hang (144. oldal)
Az imádságban fáradhatatlanul buzgólkodó Istenszülőt, / a pártfogásban a mi változatlan reménységünket / a halál és a sír nem tarthatta meg sajátjának; / mivel őt mint az Életnek szülőanyját, / az ő szűz méhében elhelyezkedett Fiúisten /’ az örök élet dicsőségébe vezette be.
Ikosz
Szilárdítsd meg gondolkodásomat, Üdvözítőm, ki mint a világ védbástyáját merem zengeni a te szeplőtelen Anyádat. Erősíts meg szavaim fűzésében, és segíts terhes gondolataimban, hiszen te teljesíteni szoktad a téged segítségül hívók és hittel kérők kérelmeit. Te adj azért nekem ékesen szóló nyelvet, megingathatatlan értelmet, hiszen tőled ered a fölvilágosulás minden adománya, ki az Örökkészűznek szíve alatt lakoztál.
Kathizmák:
A szent ikoné. 1. hang. Minta: A te sírodat őrző... (Ménea)
Edessza királya a mindenség Királyának / ismert el téged, Istenember, / ki nem kormánypálcát vitetsz magad előtt / és nem hadsereget vezetsz, / hanem szavaddal csodák sokaságát műveled. / Arra kért téged, hogy menj el hozzá. / S midőn meglátta arcod lenyomatát, így kiáltott: /’ Te vagy az én Istenem és Uram!
Dicsőség... most és... Az ünnepé. 8. hang. Minta: A Bölcsességet...
Te, ki Istent mag nélkül méhedben fogantad, / s megtestesülten sérülés nélkül megszülted, / a Szentlélektől új romolhatatlanságot nyertél, / mint az Élet Anyja és a mindenség Királynője, / a tisztán szellemi életre költöztél, Szent Szűz! / Azért méltán valódi felhőnek bizonyultál, szeplőtelen Istenszülő, / ki az élet vizét harmatozod nekünk. / Esedezzél a te Fiadhoz és Istenedhez, / hogy ajándékozzon bűnbocsánatot azoknak, /’ akik híven hódolnak a te szent elszenderülésed előtt!
 (44. oldal)
IV. Az Istenség királyi székén dicsőségben ülvén, / mint könnyű felhőn leszállottál, legistenibb Jézus; / mindenható erőddel / – kérünk téged – üdvözítsd azokat, / kik kiáltják néked: /’ Dicsőség a te hatalmadnak Krisztus!
V. Mindenek csodálkoztak / a te mennyei dicsőségeden, / mert te, ó Szeplőtelen, / méhedben hordoztad a mindenség Istenét, / és szülted az örökkévaló Fiút, / ki a téged éneklőknek /’ békességet ajándékoz.
VI. A mennyei bölcsességű Istenanyának / mai napon legszentebb / és legáldottabb ünnepét ülvén, / jertek, hívek, örvendezve tapsoljunk /’ és a tőle született Istent dicsőítsük!
Konták, ikosz
3. hang (158. oldal)
Föltámadtál a mai napon a sírból, ó Irgalmas, / és minket is kivezettél a halál birodalmából. / Ma Ádám vigadoz és Éva örvendez, / és a prófétákkal és pátriárkákkal együtt szüntelen dicsőítik /’ a te isteni hatalmad uralkodását.
Ikosz
Vigadozzék ma az ég és föld, és egyértelműen magasztalja Krisztus Istenünket, mert a sírok által lebilincselteket föltámasztotta. Örvendjen együtt az egész teremtett világ, s áldozzon méltó énekkel a Mindenség Alkotójának és a mi Megváltónknak, ki mint életadó az embereket az alvilágból kiszabadította, és a mennyekbe emelte, s isteni hatalmának erejével az ellenség gőgjét és a pokol kapuit megtörte.
(44. oldal)
VII. Nem hajoltak meg a jámbor ifjak / a bálványok előtt a Teremtő fölött, / hanem a tűzbüntetést bátran kiállván, / örvendezve énekelték: / Áldott vagy te atyáinknak dicsőített Istene!
Elővers: Dicsérjük, áldjuk, imádjuk az Urat, énekeljük az Urat, és magasztaljuk őt mindörökké!
VIII. Az istenfélő ifjakat / hajdan a tüzes kemencében megőrzé a Szűznek szülöttje; / akkor ugyan csak képletben, / most pedig valóságban működvén, / az egész mindenséget dicsőítő énekre buzdítja: / Áldjátok az Urat az Úr minden művei, /’ és magasztaljátok őt mindörökké!
Az Istenszülőt és világosság Anyját énekekben magasztaljuk!
(34. oldal)
Magasztalja az én lelkem az Urat, / és örvendez lelkem az én üdvözítő Istenemben!
Minden vers után énekelve:
Ki a keruboknál tiszteltebb / és a szeráfoknál / hasonlíthatatlanul dicsőbb vagy, / ki az Istent, az Igét / sérülés nélkül szülted, /’ téged valóságos Istenszülő, magasztalunk!
Versek:
Mert megtekintette szolgálójának alázatosságát, / íme, mostantól boldognak hirdet engem minden nemzedék! – Ki a keruboknál...
Mert nagy dolgot cselekedett velem a Hatalmas, kinek szent az ő neve, / és az ő irgalmassága nemzedékről nemzedékre száll az őt félőkön. – Ki a keruboknál...
Hatalmas dolgot cselekedett az ő karjaival, / elszélesztette a szívük szándékában kevélykedőket. – Ki a keruboknál...
Levetette a hatalmasokat a fejedelmi székből és fölmagasztalta az alázatosokat; / az éhezőket betöltötte jókkal és a gazdagokat üresen bocsátá. – Ki a keruboknál...
Oltalmába vette Izraelt, az ő szolgáját, megemlékezvén irgalmasságáról, / amint szólott atyáinknak, Ábrahámnak és az ő ivadékának örökre. – Ki a keruboknál...
(45. oldal)
IX. A Szentlélek által megvilágosított / földi halandók örvendezzenek, / és a mennyei erők vigadozzanak, / ünnepet ülvén és az Istenanya tiszteletére mindnyájan kiáltván: / Üdvözlégy boldogságos /’ és szeplőtelen Istenszülő Szűz!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert téged dicsérnek az összes mennyei erők és téged dicsőítünk, Atya, Fiú és Szentlélek, most és mindenkor és örökön örökké. 
Amen.
Szent az Úr a mi Istenünk! Szent az Úr a mi Istenünk! Szent az Úr a mi Istenünk! 
Szent az Úr a mi Istenünk! Szent az Úr a mi Istenünk! Szent az Úr a mi Istenünk! 
Fényének
Menjünk föl a tanítványokkal a galileai hegyre, hogy hit által meglássuk Krisztust, midőn mondja, hogy hatalmat nyert a fent és alant levők fölött. Értsük meg, mint tanítja meg őket, hogy megkereszteljenek minden nemzetet az Atyának és Fiúnak, a Szentléleknek nevében, s miként lesz együtt, ígérete szerint, bizalmasaival az idők végezetéig.
Dicsőség… most és…
A föld minden / határáról / egybegyűlt apostolok, / temessétek / el testemet / a Getszemáni helységbe, / és te, Fiam / és Istenem, / vedd át lelkem!
Dicséreti sztichirák
3. hang
Minden lélek dicsérje az Urat! / Dicsérjétek az Urat a mennyekben! / Dicsérjétek őt a magasságban! /’ Téged illet, Isten, az ének.
Dicsérjétek őt minden angyalai, / dicsérjétek őt minden seregei! /’ Téged illet, Isten az ének.
3. hang (155. oldal)
Jöjjetek minden nemzetek, / értsétek meg a rettentő titkok erejét, / mert Krisztus a mi Üdvözítőnk, / ki kezdetben Ige vala, / érettünk keresztre feszíttetett, / és akarata szerint eltemettetett, / és feltámadt halottaiból, / hogy minket üdvözítsen, /’ miért is őt imádjuk.
Minden csodáidat elmondták az őrök Uram, de a hitetlenek gyűlése / ajándékkal vesztegeté meg őket, hogy eltitkolják föltámadásodat, / melyet dicsőít a világ, /’ könyörülj rajtunk.
Feltámadásod hírét vevén / mindenek beteltek örömmel, / mert Mária Magdolna a sírhoz érkezvén / fénylő angyalt talált a sírkövön ülve, / ki szólván hozzá, mondá: / Mit keresitek az élőt a holtak között? / Mint előre megmondá, /’ megelőz titeket Galileában.
A te világosságodban, / emberszerető Uralkodó, / látjuk meg a világosságot, / mert feltámadtál halottaidból, / üdvöt ajándékozván az emberi nemnek, / hogy téged, mint egyedül bűn nélkül valót, / minden teremtmény dicsőítsen, /’ könyörülj rajtunk.
4. hang. Mintájuk: Mint a vértanúk... (820. oldal)
A te dicső elhunytodon / az egek örvendeznek, / és az angyali rendek / a föld minden lakóival vigadoznak / dicsőítő énekeket hangoztatván néked, / mint az Uralkodó anyjának, / legtisztább szeplőtelen Szűz, / ki az emberi nemet /’ az ősi átoktól megszabadítád.
A föld minden határairól / isteni sugallatra / összegyűlt az apostolok kara, / hogy eltemessenek téged, / és amint a földről a magasságba fölvitetni láttak téged, / Gábor arkangyal szavával örvendezve kiálták: / Üdvözlégy, ki az Istent méhedben hordoztad, / üdvözlégy, ki szülésed által /’ a földieket a mennyeiekkel összekötötted.
Ki szíved alatt az életet hordád, / a halhatatlan életbe költöztél át, / drága elhunytodban, Tisztaságos, / kit az összes angyalok, Kezdetek és Hatalmak / lándzsáikon hordoznak, / az apostolok és próféták és az egész teremtés fogadván / Fiadnak szeplőtelen kezeiből / ártatlan lelkedet, /’ Szűzanyánk, Isten jegyese!
6. hang
A te halhatatlan elhunytodra, / életadó Istenszülő, / az apostolok felhők által a levegőbe ragadtattak, / és a világon szétszórva levők / a te szent tested elé egy karba állíttattak, / melyet ők kegyelettel eltemetvén, / Gábor szavával kiálták neked: / Üdvözlégy malaszttalteljes szeplőtelen Szűz, / Úr van teveled, / kit ugyanis mint Fiadat és Istenedet, /’ imádd a mi lelkünk üdvéért!
Dicsőség… 1. hang (53. oldal)
A hegyre menő tanítványoknak / az ő földi megdicsőülése után megjelent az Úr, / és üdvözölték őt, / és miután magasztos hatalmukról tanítást adott nekik, / szétküldé őket az egész világra, / hogy hirdessék az ő halottaiból való föltámadását és mennybemenetelét, / és hogy a világ végezetéig csalhatatlanul velük leszen, / megígérte nekik Krisztus Isten, /’ a mi lelkünk Üdvözítője.
Most és… 2. hang (36. oldal)
Áldásteljes vagy te Istenszülő Szűz, / mert a tőled megtestesült a poklot meghódítá; / Ádámot visszahívta, / az átkot megszüntette, / Évát fölszabadította s a halált holttá tette, / és bennünket új életre ébresztett. / Azért énekelve kiáltjuk: / Áldott vagy Krisztus Istenünk, /’ ki ezeket így akartad, dicsőség néked!
Nagy Doxologia
Dicsőség neked Isten, ki földerítetted nekünk a világosságot!
Dicsőség a magasságban Istennek, / és békesség a földön, jóakarat az emberekben! / Dicsérünk téged, áldunk téged, imádunk és dicsőítünk téged. / Hálát adunk néked a te nagy dicsőségedért, Urunk, mennyei Királyunk! / Mindenható Atyaisten, egyszülött Fiú, Úr Jézus Krisztus és Szentlélek Úristenünk! / Isten Báránya, az Atyának Fia, / ki elveszed a világ bűneit, irgalmazz nekünk; / ki elveszed a világ bűneit, fogadd el a mi imádságainkat; / ki ülsz az Atyának jobbján, könyörülj rajtunk; / mert egyedül te vagy szent, / te egyedül Úr, / Jézus Krisztus, az Atyaisten dicsőségére. Amen!
Mindennap áldunk téged és dicsérjük nevedet örökké és mindörökkön örökké. / Add Urunk, hogy e napon minden bűntől megőrizzük magunkat! / Áldott vagy te Urunk, atyáinknak Istene! / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk! / Áldott vagy te, Urunk, taníts meg minket a te igazságaidra! / Áldott vagy te, Uralkodó, oktass bennünket a te igazságaidra! / Áldott vagy te, Szent, / világosíts meg minket a te igazságaiddal! / Uram, menedékünk voltál nekünk nemzedékről nemzedékre. Én mondám: / Uram irgalmazz nekem és gyógyítsd meg az én lelkemet, mert vétkeztem teellened. Hozzád menekülék Uram, taníts meg engem, hogy a te akaratodat cselekedjem, / mert te vagy az én Istenem, / mert nálad van az életnek forrása, / és a te világosságodban látjuk meg a világosságot. /’ Nyújtsd kegyelmedet a téged ismerőknek!
Szent Isten, / szent Erős, / szent Halhatatlan / irgalmazz nekünk! 
Szent Isten, / szent Erős, / szent Halhatatlan / irgalmazz nekünk! (Kétszer)
Dicsőség az Atyának és Fiúnak és Szentléleknek, most és mindenkor és örökkön örökké! Amen. Szent Halhatatlan / irgalmazz nekünk!
Szent Isten, / szent Erős, / szent Halhatatlan / irgalmazz nekünk! 
 Tropár
3. hang (39. oldal)
Ma lett a világ üdvössége. / Énekeljük a sírból föltámadottnak / és életünk kezdőjének; / mert ő halállal megtörvén a halált, /’ győzelmet ajándékozott nekünk és gazdag kegyelmet!
Ekténiák
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökkön örökké.
Amen.

Teljesítsük reggeli könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész napot tökéletesen szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert az irgalom, könyörület és emberszeretet Istene vagy és téged dicsőítünk, Atya és Fiú és Szentlélek, most és mindenkor és örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Mert téged illet, hogy könyörülj rajtunk s üdvözíts minket Istenünk és téged dicsőítünk, Atya és Fiú és Szentlélek, most és mindenkor és örökkön örökké.
Amen.
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő, üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség néked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást, uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.
